CELEX: 32021R1383
Language: et
Date: 2021-06-15 00:00:00
Title: Komisjoni delegeeritud määrus (EL) 2021/1383, 15. juuni 2021, millega muudetakse delegeeritud määrust (EL) 2018/990 seoses nõuetega varadele, mida rahaturufondid saavad pöördrepolepingute raames (EMPs kohaldatav tekst)

23.8.2021   
               
               
                  ET
               
               
                  Euroopa Liidu Teataja
               
               
                  L 298/1
               
            
         KOMISJONI DELEGEERITUD MÄÄRUS (EL) 2021/1383,
         15. juuni 2021,
         millega muudetakse delegeeritud määrust (EL) 2018/990 seoses nõuetega varadele, mida rahaturufondid saavad pöördrepolepingute raames
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 14. juuni 2017. aasta määrust (EL) 2017/1131 rahaturufondide kohta, (1) eriti selle artikli 15 lõiget 7,
         ning arvestades järgmist:
         
                     (1)
                  
                  
                     Vastavalt komisjoni delegeeritud määruse (EL) 2018/990 (2) artiklile 2 kohaldatakse rahaturufondide valitsejate poolt pöördrepolepingutesse tehtavate kõlblike investeeringute suhtes täiendavaid kvalitatiivseid ja kvantitatiivseid nõudeid, sealhulgas vara väärtuse spetsiifilist korrigeerimist (väärtuskärbet). Kõnealuseid nõudeid ei kohaldata siiski tehingute suhtes, mis on sõlmitud liidus asutatud krediidiasutuste, investeerimisühingute ja kindlustusandjatega või mis on hõlmatud samaväärsust kinnitava otsusega. Delegeeritud määruse (EL) 2018/990 artikli 2 lõike 6 punktides a, b ja c on sätestatud selliste finantsasutuste suhtes kohaldatav õigusraamistik.
                  
               
                     (2)
                  
                  
                     Tagamaks, et neid erandeid kohaldatakse üksnes juhul, kui asjaomaste kolmandate riikide suhtes on vastu võetud samaväärsust kinnitavad otsused, ning selleks, et tagada õiguskindlus seoses kohaldatava samaväärsusmenetlusega, tuleb täpsustada asjakohased sätted, mille alusel võetakse vastu samaväärsust kinnitavad otsused, et oleks võimalik kohaldada kõnealuseid erandeid. Seepärast tuleb täpsustada asjakohased menetlused sellise kolmanda riigi samaväärsuse kindlakstegemiseks, kus kõnealused üksused on asutatud.
                  
               
                     (3)
                  
                  
                     Seepärast tuleks delegeeritud määrust (EL) 2018/990 vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Delegeeritud määruse (EL) 2018/990 artikli 2 lõike 6 punktid a, b ja c asendatakse järgmisega:
               
                           „a)
                        
                        
                           krediidiasutus, kelle üle tehakse järelevalvet vastavalt Euroopa Parlamendi ja nõukogu direktiivile 2013/36/EL, (*1) või kolmandas riigis tegevusloa saanud krediidiasutus, kelle suhtes on vastu võetud samaväärsust kinnitav otsus vastavalt määruse (EL) nr 575/2013 artikli 114 lõikele 7;
                        
                     
                           b)
                        
                        
                           investeerimisühing, kelle üle tehakse järelevalvet vastavalt Euroopa Parlamendi ja nõukogu direktiivile 2014/65/EL, (*2) või kolmandas riigis tegevusloa saanud investeerimisühing, kelle suhtes on vastu võetud samaväärsust kinnitav otsus vastavalt määruse (EL) nr 600/2014 artiklile 47;
                        
                     
                           c)
                        
                        
                           kindlustusandja, kelle üle tehakse järelevalvet vastavalt Euroopa Parlamendi ja nõukogu direktiivile 2009/138/EÜ, (*3) või kolmandas riigis tegevusloa saanud kindlustusandja, kelle suhtes on vastu võetud samaväärsust kinnitav otsus vastavalt kõnealuse direktiivi artiklile 260;
                        
                     
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. juuni 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 169, 30.6.2017, lk 8.
         
            (2)  Komisjoni 10. aprilli 2018. aasta delegeeritud määrus (EL) 2018/990, millega muudetakse ja täiendatakse Euroopa Parlamendi ja nõukogu määrust (EL) 2017/1131 seoses lihtsate, läbipaistvate ja standardsete väärtpaberistamiste ning varaga tagatud kommertsväärtpaberitega, pöördrepolepingute raames saadud varade puhul kohaldatavate nõuetega ja krediidikvaliteedi hindamise metoodikaga (ELT L 177, 13.7.2018, lk 1).